IL-MALTI. QARI LI TOĦROĠ SETTEMBRU L-AKKADEMJA TAL-MALTI - 1975 EDIVORJAL: il-Kontrikut tal-Membri Akkademiċi Fl-aħħar ħarġa ta' 'Il-Malti' fissirna l-idea u x-xewqat tagħna li l-membri akkademiċi juru aktar ħajja u iktar interess fl-attivitajiet tal-Akkademja, issuġġerejna li l-Kunsill jagħmel laqgħat apposta biex iqajjem dan l-interess għax bil-laqgħa te' darba f'sentejn meta ssir l- elezzjoni ġenerali, l-interess ma jistax jibqa' ħaj wisq u dan jidher mill- attendenza aktarx fqira li jkun hemm, Kif inhi s-sitwazzjoni llum wieħed isir membru billi japplika u l- Kunsill jagħraf li hu għamel xi ħidma għal-Malti u jaħtru membru. Hekk bħal speċi jkollu ċertifikat għal meta jista' jservih. Jeħtieġ skond l-idea tagħna li meta wieħed jidħol membru akkademiku jidħol f'għaqda ħajja ii l-membri tagħha qed jaħdmu b'enerġija u interess sinċier għall-ideal li mħabba fih daħlu membri akkademiċi. L-interess ma għandux jieqaf malli wieħed isir membru bħallikieku issa ħa ċ- ċertifikat. Fost il-membri akkademiċi hemm uħud li ftit jew xejn, u aktar xejn milli ftit, juru interess ħaj fil-ħidma tal-Akkademja jew tal-Malti nnifsu. Kemm huma dawk li qed iwettqu ħidma siewja għall-ideal tal- Akkademja bi studji u pubbl'kazzjonijietf Jew li għall-inqas joffru kontribuzzjonijiet letterarji għal xi rivista Maltija biex ma ngħidux ghal Il-Malti li hu l-organu uffiċjali tal-Akkademja. Anzi xi membri li ppublikaw xogħlijiet bil-Malti anqas biss bagħtu kopja biex issiril- hom reċenzjoni fir-rivista tagħna biex ma ngħidu xejn li skond ir-re- gola 10 para, iii tal-Istatut tal-Akkademja huma għandhom jibagħtu żewġ kopji lill-arkivista biex jinżammu fil-librerija tal-Akkademja. Forsi jkun hemm minn jibża' li r-reċenzjoni f'Il-Malt' ma tagħtihx l-in- ċens kollu li jixtieq, għax ir-reċenzjonijiet 'isiru bir-reqqa u l-kritika magħmula min-nies tal-affari tagħhom wara li jgħarblu l-pubblikaz- zjoni u joħorġu kemm il-punti tajba kif ukoll dawk dgħajfa biex is-siwi letterarju jidher ċar. 66 IL-KONTRIBUT TAL-MEMBRI AKKADEMIĊi Kif fissirna fil-ħarġa ta' xi sena ilu f''Il-Malti' l-kontribuzzjoni- jiet li jidhru ma jidhrux għax l-awtur ikun ta' livell jew mhux imma għax il-kitba, hi ta' min hi, ta' awtur imsemmi jew ta' wieħed li għadu jibda, tkun ta' livell xieraq għal 'Il-Malti'. Min ma jaċċettax dan il- prinċipju ikun mogħni bil-passjoni ta' adulazzjoni lejh innifsu. Il-livell ta' 'Il-Malti' jeħtieġ li jinżamm. Dan ma għandux joqtol l-interess ta' kittieba ġenwini u kapaċi imma għandu iqanqal fihom emulazzjoni serja u jħossuh bħala ġieh għalihom li l-kontribuzzjoni letterarja tagħ- hom dehret f'Il-Malti. L-interess tal-membri Akkademiċi nixtiequ narawh anki billi jieħdu sehem fil-laqgħat kulturali li l-Akkademja bi ħsiebha terġa' tibda dalwaqt bħal ma għamlet is-sena l-oħra. Nixtiequ naraw li l- membri jiġu u jiddiskutu quddiem il-pubbliku s-siwi. letterarju tax- xogħlijiet li jkunu ppreżentati ħalli l-pubbliku, u aktar u aktar l- istudenti, jagħrfu japprezzawh. Dan hu xogħol tassew fejjiedi li qed twettaq l-Akkademja u li nixtiequ li l-membri jikkooperaw fih, Is- suċċess li kellhom dawn il-laqgħat is-sena l-oħra kien ta' inkoraġġi- ment kbir għall-organiżżaturi hekk li offrew li jerġgħu jidħdu għax- xogħol din is-sena.